గీతా దత్
గీతా దత్ 1930లో ఫరీద్‌పూర్ (అప్పట్లో భారతదేశంలో భాగమైన బెంగాల్‌లో ఉండేది; ప్రస్తుతం బంగ్లాదేశ్‌లో భాగంగా ఉంది) లోని ఒక ధనిక జమిందార్ల కుటుంబంలో గీతా ఘోష్ రాయ్ చౌదరీగా జన్మించారు. ఆమెకు పన్నెండేళ్ల వయసులో అంటే, 1942లో, ఆమె తల్లితండ్రులు బాంబే (ప్రస్తుతం ముంబై) లోని దాదర్‌లో ఉన్న ఒక అపార్ట్‌మెంట్‌కు తమ మకాం మార్చారు. అక్కడ, స్వరకర్త/సంగీత దర్శకుడు అయిన హనుమాన్ ప్రసాద్ ఒకసారి అనుకోకుండా ఆమె పాటని వినడంతో పాటు ఆమె స్వరంలోని మాధుర్యానికి ఆయన ఎంతో ముగ్థులయ్యారు. దీంతో గాయనిగా ఆమెకు శిక్షణ అందించేందుకు ఆయన ముందుకు వచ్చారు. అటుపై "భక్త ప్రహ్లాద" (1946) చిత్రంలోని ఒక కోరస్ (బృంద గానం) గీతం ద్వారా ఆమెను వెండితెరకు పరిచయం చేశారు, ఈ కోరస్ గీతంలో భాగంగా ఆమె కేవలం రెండు పంక్తులు మాత్రమే ఆలపించారు. అయితే, ఆమె ఆలపించిన ఆ రెండు పంక్తులే సినీరంగంలో ఆమె నిలదొక్కుకునేందుకు ఉపయోగపడ్డాయి. ఆ తర్వాతి సంవత్సరం, నేపథ్య గాయనిగా ఆమె "దో భాయి" చిత్రం ద్వారా ఒక పెద్ద అవకాశాన్ని చేజిక్కించుకున్నారు, దీంతోపాటు ఆ చిత్రం కోసం గీతా రాయ్ ఆలపించిన గీతాలు ఆమెను ఒక అగ్రశ్రేణి నేపథ్య గాయకురాలిగా ముందు వరుసలో నిలబెట్టాయి.
గీతా దత్
మొత్తంమీద 1948లో గీతా రాయ్ సాహసవంతులైన సంగీత దర్శకుల సారథ్యంలో అనేక పాటలు పాడారు. మాస్టర్ గులాం హైదర్, హన్స్‌రాజ్ బెహ్ల్, బులో C. రాణీ, శ్యాం సుందర్, K.దత్తా, షౌకత్ దేహెల్వీ లేదా నాషద్, చిత్రగుప్త్, ఖయ్యమ్, జియాన్ దత్, S. రాజేశ్వర రావ్, R.A. పైన్‌జంకర్, S.D. బటిష్, అజిజ్ ఖాన్, ముకుంద్ మసురేకర్, హనుమాన్ ప్రసాద్, C. రామచంద్ర లాంటి సాహసవంతులైన దర్శకులందరూ గీతా రాయ్‌తో అద్భుతమైన పాటలు పాడించారు. ఈ సందర్భంగా ఒక ముఖ్యమైన విషయం గురించి ఇక్కడ చెప్పుకోవాల్సి ఉంటుంది. అది ఏమిటంటే, ఒక గాయకురాలిగా మొదటి రెండేళ్ల కాలంలో గీతా రాయ్ దాదాపు 75 పాటలు పాడారు, ఆ రకంగా ఆమె సాధించిన ఘనత నేటికీ అలాగే నిల్చి ఉంది. అంతేకాదు ఆ రోజుల్లో గీతా రాయ్ పాటకు ఉన్న ఆదరణ ఏపాటిదనే విషయాన్ని కూడా ఇది మనకు స్పష్టం చేస్తుంది.